LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL FINANSAVIMO SKYRIMO PROJEKTUI Nr. 06.1.1-TID-V-506-01-0004 „ŠIAURINIO PERONO REKONSTRUKCIJA IR PLĖTIMAS (ESAMAS PERONO PAJĖGUMAS BUS PADIDINTAS IŠ VISO 8 ORLAIVIŲ STOVĖJIMO AIKŠTELĖMIS)“

2020 m. rugsėjo 9 d. Nr. 3-517

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 6.2.11 papunkčiu ir Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 153 ir 154 punktais, atsižvelgdamas į 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-506 priemonės „Aplinkosaugos ir skrydžių saugos tobulinimas tarptautiniuose oro uostuose“ projektų finansavimo sąlygų aprašo, patvirtinto Lietuvos Respublikos susisiekimo ministro 2016 m. rugsėjo 16 d. įsakymu Nr. 3-303(1.5 E) „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.1.1-TID-V-506 priemonės „Aplinkosaugos ir skrydžių saugos tobulinimas tarptautiniuose oro uostuose“ projektų finansavimo sąlygų aprašo patvirtinimo“, 55 punktą, 2014–2020 metų Europos Sąjungos fondų investicijų veiksmų programos įgyvendinimo priemonės 06.1.1-TID-V-506 „Aplinkosaugos ir skrydžių saugos tobulinimas tarptautiniuose oro uostuose“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašą Nr. 1, patvirtintą Lietuvos Respublikos susisiekimo ministro 2017 m. vasario 22 d. įsakymu Nr. 3-72 „Dėl 2014–2020 metų Europos Sąjungos fondų investicijų veiksmų programos įgyvendinimo priemonės 06.1.1-TID-V-506 „Aplinkosaugos ir skrydžių saugos tobulinimas tarptautiniuose oro uostuose“ iš Europos Sąjungos struktūrinių fondų lėšų siūlomų bendrai finansuoti valstybės projektų sąrašo Nr. 1 patvirtinimo“, viešosios įstaigos Centrinės projektų valdymo agentūros 2020 m. rugsėjo 3 d. projektų tinkamumo finansuoti vertinimo ataskaitą Nr. 1:

1. Skiriu šio įsakymo priede nurodytam projektui nustatyto dydžio finansavimą iš 2014−2020 m. Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 6.1.1 konkrečiam uždaviniui „Padidinti šalies daugiarūšės susisiekimo sistemos ir transeuropinių transporto tinklų sąveiką“ įgyvendinti valstybės biudžete Susisiekimo ministerijai pagal programos „Susisiekimo oro transportu užtikrinimas“ (programos kodas 01.012) priemonę „Modernizuoti oro uostų infrastruktūrą, siekiant užtikrinti orlaivių skrydžių saugą“ (programos priemonės kodas 01.012.01.01.01; finansavimo šaltinis 1.3.2.7.1 („2014−2020 m. ES struktūrinė parama“); išlaidų klasifikacija pagal valstybės funkcijas 4.5.4.1 („Aviacinio saugumo priemonių įgyvendinimas“); ekonominė klasifikacija 2.9.2.2.1.03 („Pervedamos Europos Sąjungos, kitos tarptautinės finansinės paramos ir bendrojo finansavimo lėšos investicijoms ne valdžios sektoriui“) numatytų lėšų.

2. Informuoju, kad šis sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

Susisiekimo ministras	Jaroslav Narkevič

Lietuvos Respublikos susisiekimo ministro

2020 m. rugsėjo 9 d. įsakymo Nr. 3-517

priedas

FINANSUOJAMAS PROJEKTAS

Eil. Nr.	Paraiškos kodas	Pareiškėjo pavadinimas	Pareiškėjo juridinio asmens kodas	Projekto pavadinimas	Projekto partneriai	Projektui skiriamos finansavimo lėšos:

iš viso – iki, Eur	iš jų valstybės pagalba iki, Eur	iš jų de minimis pagalba iki, Eur	iš jų:

Europos Sąjungos struktūrinių fondų lėšos iki, Eur	Lietuvos Respublikos valstybės biudžeto lėšos iki, Eur
1	2	3	4	5	6	7	8	9	10	11
1.	06.1.1-TID-V-506-01-0004	Valstybės įmonė Lietuvos oro uostai	120864074	Šiaurinio perono rekonstrukcija ir plėtimas (esamas perono pajėgumas bus padidintas iš viso 8 orlaivių stovėjimo aikštelėmis)	Įgyvendinamas be partnerių	6 056 133,27	6 056 133,27	0,00	6 056 133,27	0,00

____________________________________________________